Lokacija

Lokacija ( ir  'vieta') - objekto aptikimas ir vietos (koordinačių) nustatymas, taip pat dažnai ir greičio parametrų išmatavimas bei objekto atpažinimas. Lokacija gali būti biologinė (naudojama organizmų) ir techninė (naudojama žmogaus techninių įrenginių).

Lokacija nuo navigacijos skiriasi tuo, kad navigacijos metu nustatoma savo buvimo vieta (ir pagal tai planuojamas judėjimo maršrutas), o lokacijos - kitų objektų buvimo vieta. Tačiau šie du dalykai yra glaudžiai susiję.

Lokacijos rūšys 
Lokacijoje gali būti panaudojami skirtingos prigimties signalai:
 akustinė lokacija (garsinė lokacija) - panaudojamas garsas, paprastas ar ultragarsas.
 pasyvi akustinė lokacija - naudojamas ieškomo objekto skleidžiamas garsas. Gamtoje šią lokaciją naudoja daug gyvūnų, pvz., pelėdos visiškoje tamsoje aptinka savo grobį graužikus. Iki atsirandant radarams priešlėtuvinė gynyba gana plačiai naudojo garsiagaudžius. kurie padėdavo aptikti artėjančius priešo lėktuvus.
 aktyvi akustinė lokacija (echolokacija) - įtaisas ar gyvūnas skleidžia specialius garsinius signalus, kurie atsispindėję nuo aplinkos objektų grįžta ir pagal grįžusių signalų charakteristikas nustatoma aplinkos objektų buvimo vieta ir kt.
 radiolokacija - panaudojamos radijo bangos. Biologinė radiolokacija neaptikta.
 pasyvi radiolokacija - naudojama aptikti radijo bangas skleidžiantiems objektams. Karo metais šį metodą plačiai naudojo priešo radijo siųstuvams aptikti. Dabar šis metodas naudojamas nustatyti mobiliųjų telefonų buvimo vietai nustatyti.
 aktyvi radiolokacija - radaras siunčia radijo bangų signalus ir gaudo juos atspindėtus.
 šviesinė lokacija - paprastai panaudojami lazerių švieso pluoštai.
 pasyvi šviesinė lokacija - šiai sričiai reikėtų priskirti stereoregą, nors ji paprastai lokacijai nepriskiriama. Technikoje taip veikia optiniai tolimačiai.
 aktyvi šviesinė lokacija - įtaisas ar organizmas šviečia stebima kryptimi.
 naudojama paprasta šviesa. Technikoje - naudojami regimos ar infraraudonos šviesos prožektoriai ar žibintai. Pasišviečia ir kai kurie giliavandeniai jūrų gyvūnai.
 naudojamas lazerio šviesos pluoštas. Technikoje taip veikia lazeriniai tolimačiai ir panašūs prietaisai.
 elektrolokacija - kai kurie vandens gyvūnai sugeba aptikti kitus gyvūnus panaudodami elektrinį lauką.
 pasyvi elektrolokacija - gyvūnas elektroreceptoriais matuoja elektrinį lauką aplinkoje ir taip aptinka pasislėpusius gyvūnus, kadangi jų raumenys ir nervai sudaro tam tikrą nuosavąjį elektrinį lauką.
 aktyvi elektrolokacija - gyvūnas pats sudaro gana stiprų elektrinį lauką, ir jo elektroreceptoriai matuoja jo paties elektrinio lauko iškraipymus dėl sąveikos su greta besislepiančių gyvūnų nuosavaisiais elektros laukais.

Biofizika
Gyvūnų fiziologija
Inžinerija